| **D:\Users\Librarian\Desktop\ботев.pngНародно читалище „Христо Ботев – 1897”****село Български извор, област Ловеч 5733**  **e-mail: bg.izvor.chitalishte@abv.bg** |  |  |  |
| --- | --- | --- | --- |

 **Д О К Л А Д**

 **за дейността на Народно читалище „Христо Ботев-1897”**

 **с. Български извор, община Тетевен през 2023 година**

 **Народно читалище „Христо Ботев-1897” е с редовно регистриран мандат 2022-2025 година, съгласно № 20220613125403/13.06.2022 г. на Агенция по вписванията.**

 **С редовна регистрация вписана в Публичен регистър на народните читалища към Министерството на културата с № 726 от 13.08.2019 година.**

**Председател на Народно читалище „Христо Ботев-1897” е Тодорка Цветанова Маринова.**

**Членовете на Общото събрание за 2023 година са 77. Редовните членове с отчетен членски внос са 71. Новоприети са 2 члена от Общото събрание, починали 2 .**

 Народно читалище „Христо Ботев-1897” с. Български извор, организира своята дейност на база поставените си основни цели, а именно:

**1. Запазване на обичаите и традициите на българския народ;**

**2. Опознаване, съхранение и развитие на местния фолклор;**

**3. Обогатяване културния живот на местното население;**

**4.Създаване условия за развитие и изява на творческите способности у подрастващите;**

**5.Възпитаване в дух на родолюбие;**

**6. Осигуряване достъп до информация;**

**7. Подобряване състоянието на собствената материална база;**

 За постигане на първата си цел - „ **Запазване на обичаите и традициите на българския народ”** На 08 април, Детска певческа група „ Капчица” , представи обичая Лазаруване. Малките лазарки с лазарски песни обходиха цялото село, а накрая пресъздадоха обреда „Кумичене” , като хвърлиха лазарските си венчета в Извора, който дава името на селото ни.

 На 13 април всички самодейни състави на читалището боядисаха събраните яйца от „Лазаровден” за подготовката на „Великден”.

 На 16 април с празничен концерт, на площада се отпразнува „Великден”. Двете певчески и трите танцови състава изнесоха програма, с която поздравиха жителите и гостите на селото ни.

За великденската изложба - базар, участниците в самодейните състави изработиха великденски сувенири и вкусотии. В базара се включиха и много жители на селото ни, за да подпомогнат Читалището. Събраните средства се използват за набавяне на носии и аксесоари към носиите.

 На 22 декември се проведе Коледен спектакъл от всички самодейни състави. Организиран бе и „Коледен базар”. Всички деца от самодейните състави и техните родители , изработиха коледните сувенири, с които допринесоха за празничното настроение на жителите на селото ни.

 На 23 декември, Читалището ни се включи в „Коледния базар”, организиран от Община Тетевен. На коледният ни щанд се представиха коледни сувенири и лакомства, изработени само от участниците в певческата група и танцов състав над 12 годишна възраст.

**За постигане на втората си цел** „ **Опознаване, съхранение и развитие на местния фолклор”**, самодейните групи, състави и клубове, проведоха своите занимания при спазване на противоепидемичните мерки в изпълнение заповедите на МЗ, по разучаване и подновяване на изпълненията с които взимат участие в различни фестивали и конкурси:

 - **Детски фолклорен състав”Капчица”** - от 5 до 12 години за автентичен и обработен песенен фолклор - 12 участника;

 - **Детска певческа група „Изворче”** от 12 до 18 години – 8 участника;

 - **Детски танцов състав „Хоротропче”** до 12 годишна възраст – 18 участника;

 - **Детски танцов състав „Пъстра броеница”** от 12 до 18 годишна възраст – 8 участника;

 **- Танцова група за народни хора** от 5 до 16 години – 10 участника

 - **Клуб „Изворска традиция” – 8 участника;**

 **По третата цел „ Обогатяване културния живот на населението”,** читалищните групи и състави, изнесоха празнична програма по случай традиционния летен панаир в селото ни. Програмата беше един огромен спектакъл, с който селото ни достойно отпразнува своя празник.

Съвместно с ОДЗ”Здравец”, библиотеката при Читалището изнесе програма на тема „Доброто в нас”. На малчуганите се представиха приказки с поука , как да познаем доброто и да го съхраним в нас.

 **Четвърта цел ” Създава условия за развитие и изява на творческите способности у подрастващите”.**

 Клуб „Изворска традиция” активно отбелязва различните празници с тематични кътове, изложби и творчески умения. Заучаване на рецепти за различни ястия, изработка на тематични сувенири и др. с цел създаване на умения у децата. Показател за това са множеството сувенири и ястия, които малките участници представят своите произведения на тематичните базари за Великден и Коледа.

 На 24 юни клуб „Изворска традиция” се включи в организацията и провеждането на Празника на саламурата в град Тетевен. Приготвиха се рибни и местни ястия, характерни за с. Български извор, като представянето му бе отличено със Специалната награда - плакет за „ Най-богата и разнообразна трапеза”.

През 2023 година, самодейните състави и клубове спечелиха общо за своите изяви от 8 участия в национални и регионални и местни фестивала – Сертификат от 18 международен фестивал Белград; 4 Специални награди; 7 плакета; 2 златни ; 4 сребърни и 1 бронзов медала.

 **Пета цел, „Възпитава в дух на родолюбие”.**

 На 6 януари се представи презентация на тема „ 175 години от рождението на Христо Ботев”. Презентацията бе изготвена от участниците в Детският театрален състав.

 На 3 март организирахме празнична програма по случай 145 години от Освобождението на България. В програмата се включиха всички певчески и танцови състави, театралния състав и населението на селото ни, което придаде особена тържественост и празнично настроение на празника.

На 1 ноември в чест на Народните будители, всички самодейни състави и бъдещите самодейци от ОДЗ”Здравец” съвместно изнесоха празнична програма.

 **Шеста цел „ Осигуряване на достъп до информация”**

 Към народно читалище „Христо Ботев-1897” съществува общообразователна библиотека с фонд от 16236 тома, регистрирана в публичен регистър на Министерство на културата под № 1254/ 27.09.2016 г

 Постъпилите през 2023 година са 40 тома книги, закупени и дарени от физически лица от проведените дарителски кампании..

 Читателите на библиотеката за 2023 година са 173 души, посещения – 811**,** а заетите библиотечни книги и електронни документа са 1963 .

 Към Народно читалище „Христо Ботев-1897” съществува и се поддържа оборудване по Програма „Глобални библиотеки България” с пет настолни компютъра, едно мултифункционално устройство и мултимедия.

 Посещенията на „Глобални библиотеки” са 210 от 34 потребители.

 Справките направени от библиотекаря на физически лица са 67.

 **Седма цел”Подобряване състоянието на материално техническата база”**

 Народно читалище „Христо Ботев-1897” разполага със собствена сграда, съгл. Нот. Акт № 152, том Първи рег.№ 874, дело 125 от 2003 година от 420 кв.м. застроена площ – двуетажна сграда.

 В сградата се намира „Концертна зала” с 240 седящи места, съгл. Удостоверение за вписване в регистъра на обект с обществено предназначение № 1113001373/26.04.2006 година на регионална инспекция за опазване и контрол на общественото здраве гр. Ловеч. Оборудвана с озвучителна техника и обновено сценично осветление.

 Читалището разполага(извън техниката по ГБ) с две компютъризирани работни места, един лаптоп , 3 мултифункционални устройства, озвучителна техника, музикални инструменти и 150 национални костюма за отделните състави и 32 театрални.

 **ОТЧЕТ НА ПРИХОДИТЕ И РАЗХОДИТЕ ПРЕЗ 2023 Г.**

|  |  |  |
| --- | --- | --- |
|  **ПОКАЗАТЕЛИ** | **Приходи**  | **Разходи** |
| - Субсидия - държавна |  39867,00 |  |
| Членски внос |  1599,00 |  |
| Дейности на читалището |  2520,00 |  |
| **Запл. на перс. нает по тр. и сл. правоотношения** |  |  **16308,58** |
| - ДМС и др. възнаграждения |  |  0.00 |
| **Хонорари на ръководители** |  | **5520,00** |
| **Задължителни осигурителни вноски от работодатели** |  | **3750,77** |
| **Издръжка** |  | **17147,30** |
| **- книги за библиотеката** |  | **98,00** |
| - Материали  |  | 757,09 |
| - Вода, горива и енергия |  | 550,33 |
| - други |  |  |
| **- Разходи за външни услуги**  |  | **15785,54** |
| - телефони |  | 587,04 |
| - абонамент |  | 719,00  |
| - пощенски разходи |  | 38,96 |
| - Командировки  |  | 1270,51  |
| - Трудова медицина, застраховка |  | 2568,53  |
| - Банкови такси |  | 675,20 |
| **- Читалищна дейност** |  | **9926,30** |
| - културни мероприятия |  | 5548,30 |
|  - Народни носии  |  | 2800,00 |
|  - транспорт  |  | 1578,00 |
| **Всичко дейност** | **43986,00** | **42726,65** |
| **Остатък към 31.12.2023 г.** |  | **1259,35**  |

 Щатното разпределение на длъжностите са:

 Библиотекар –„ Глобални библиотеки” и библиотекар „Читалищна библиотека” със специалност – библиотекознание, библиография и научна информация – 1 бр. на 8 часов работен ден;

 Секретар – читалище със специалност „ икономика” – 1 бр. на 2 часов работен ден.

 Настоятелството е провело 10 редовни за организиране дейността на читалището.

 Щатното разпределение на длъжностите са:

 Библиотекар –„ Глобални библиотеки” и библиотекар „Читалищна библиотека” със специалност – библиотекознание, библиография и научна информация и ИКТ – 1 бр. на 8 часов работен ден;

 Секретар – читалище със специалност „ икономика” – 1 бр. на 2 часов работен ден.

 Настоятелството е провело 10 редовни за организиране дейността на читалището.

През 2023 година Народно читалище „Христо Ботев-1897” с. Български извор, премина през две проверки от: Здравна инспекция по храните гр. Ловеч и Противопожарна безопасност гр. Тетевен . Няма констатирани нарушения и не са нанасяни санкции и предписания.

 Читалището няма санкции и задължения към НАП и други институции.

 Отчета за дейността през 2023 година е приет от Настоятелството, съгл. Протокол № 01/ 23.01.2024 г. и от Общото събрание на 28.02.2024 г.

 ПРЕДСЕДАТЕЛ:

 (Тодорка Маринова)